હાજી અલી દરગાહમાં અચાનક મહિલાઓના પ્રવેશ પર પ્રતિબંધ ફરમાવવામાં આવ્યો હતો. તેથી મહિલાઓએ અદાલતનો આશરો લઈ આખરે આ બાબતે ન્યાય મેળવ્યો હતો. આ રીતે ભારતમાં પણ હવે મુસ્લિમ મહિલાઓ તેમના અધિકાર માટે આગળ આવી રહી છે. શાહબાનોના મામલાથી લઈને સાયરાબાનોના મામલા સુધી આવતા સુધીમાં મુસ્લિમ મ‌િહલાઓ અનેક રીતે બદલાઈ રહી છે. આ મહિલાઓએ ત્રણ તલાકના મામલે અદાલતમાં અપીલ કરી છે અને હાલ સરકારે પણ આ બાબતે મુસ્લિમ મહિલાઓ તરફી વલણ અપનાવ્યું છે. આ બાબતે મુસ્લિમ મહિલાઓ આગળ આ‍વી રહી છે. હરિયાણામાં એક યુવતીએ તેના લગ્નનો ઈનકાર એટલા માટે કર્યો હતો કે તેની સાસરીમાં શૌચાલય ન હતું.